《庐山诗二首》
宋代·陈瓘

庐山景何如，胜迹多已古。
水石相回旋，天地巧排布。
我本天涯人，未知有庐阜。
恨不早经过，西征一何暮。
香炉在何许，缥缈凌高空。
却入白莲沼，令人思远公。
高岩草堂在，吏隐居其中。
至今三尺童，犹能话白公。
可想不可见，山色空重重。
水流来何远，所过生苔藓。
自古垂飞帘，至今不能卷。
此外犹足观，足力已困竭。
僧居本静閒，群鸟争啭舌。
恰欲高枕眠，魂梦恐遭聒。
智能乘雨来，山路泥滑滑。
阴云犹未收，明朝又西发。

作者简介：陈瓘（1057-1124年），字莹中，号了斋，沙县城西劝忠坊人。宋元丰二年（1079年）探花，授官湖州掌书记。 历任礼部贡院检点官、越州、温州通判、左司谏等职。 陈瓘为人谦和，不争财物，闲居矜庄自持，不苟言谈，通《易经陈瓘于书法，造诣亦颇深。真迹传世唯《仲冬严寒帖》。李纲曰：“了翁书法，不循古人格辙，自有一种风味。观其书，可以知气节之劲也。”邓肃曰：“开卷凛然，铜筋铁骨，洗空千古，侧眉之态，盖鲁公之后一人而已。”明陶宗仪曰：“精劲萧散，有《兰亭》典型”。由是观之，其书法出神入化，可谓高妙矣。